Метеорограф

Метеорограф (грекче mettōra – атмосфера кубулуш жана …граф) – атмосферанын температурасын, басымын, нымдуулугун, кээде аба агымдарынын ылдамдыгы автоматтык түрдө каттап туруучу прибор. Термограф, барограф, гигрограф, анемографтан турган түзүлүш. Өлчөнгөн кубулуштар саат механизми орнотулган барабандагы тасмага синхрондуу жазылат. Шар-зонд, аэростат, самолёт, ракетага орнотулат. 
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7